Diari Oficial de la Generalitat Valenciana


Sumari del DOGV 234, del 07-03-1985 (1985/804013)

DECRET 13/1985, de 14 de febrer, del Consell de la Generalitat Valenciana, pel qual es crea la Comissió per a l'Estudi, Desenvolupament i Promoció del Poble Gitano.
--------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/02/14/13/dof/vci/html**

### Dades del document

Número de DOGV
:   234

Data del DOGV
:   07-03-1985

Secció del DOGV
:   DISPOSICIONS GENERALS

Número del document
:   1985/804013


Data del document
:   14-02-1985

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 13/1985, de 14 de febrer, del Consell de la Generalitat Valenciana, pel qual es crea la Comissió per a l'Estudi, Desenvolupament i Promoció del Poble Gitano.  
L'article 31.27 de l?Estatut d'Autonomia de la Comunitat Valenciana estableix que és competència exclusiva de la Generalitat Valenciana la matèria relacionada amb els grups o sectors socials requeridors d'especial protecció, cosa que significa que la Generalitat ha d'emprendre les accions necessàries per a fer realitat el mandat constitucional establert en l'article 14 de la Constitució Espanyola, segons el qual no hi haurà cap discriminació per raó de raça.   
Fins ara, la Direcció General de Serveis Socials de la Conselleria de Sanitat, Seguretat Social i Treball ha treballat en aquest mate ix sentit , igual com altres Conselleries.   
No obstant això, és evident que els problemes que afecten el poble gitano són globals, perquè estan implicats en diferents aspectes de la societat, cosa que aconsella la creació d'una Comissió que tinga la funció de coordinar tota l'acció de la Generalitat per a la total incorporació del poble gitano a la societat, reconeixent el deute històric que té la societat majoritària amb els gitanos, reconeguts com a poble fins i tot per les Nacions Unides.   
Amb l'efecte de reorganitzar i integrar legislativament l'actuació del Govern Valencià en aquest tema, i a causa de la necessitat d'adaptar a l'actual estructura orgànica de la Generalitat Valenciana el Decret del Consell de 20 de febrer de 1979, pel qual es constituïa el Servei de Defensa i Desenvolupament del Poble Gitano, cal efectuar-ne una nova redacció que, sense canviar els aspectes essencials del contingut, s'adiga amb la situació actual.   
En atenció a aquestes consideracions, i a proposta del Conseller de Sanitat, Seguretat Social i Treball, amb la prèvia deliberació del Consell en sessió celebrada el dia 14 de febrer de 1985,   
DECRETE:   
Article 1  
Es crea, en l'àmbit de la Conselleria de Sanitat, Seguretat Social i Treball i sota la dependència de la Direcció General de Serveis Socials, la Comissió per a l'Estudi, el Desenvolupament i la Promoció del Poble Gitano.   
Article 2  
Aquesta Comissió treballarà en relació amb el poble gitano i en l'àmbit de la Comunitat Valenciana els aspectes següents:   
a) Tutela i garantia de la més absoluta equiparació jurídica dels gitanos amb la resta dels subjectes de l'ordenament jurídic, instant l'oportuna modificació de les normes i usos socials que es consideren atemptatoris contra la dignitat del poble gitano i produesquen injustificades indiscriminacions de tracte jurídic i consideració social.   
b) Defensa dels interessos laborals del poble gitano, respectant les peculiaritats de l'exercici d'activitats econòmiques, atorgant igual tractament al que té la resta de la població activa i treballadora a l'Estat espanyol, eliminant les traves d'ordre administratiu que s'oposen a aquesta equiparació. Igualment, serà competència d'aquesta Comissió l'elaboració i la proposta de plans de formació professional que, atenent les específiques condicions culturals i socials, permeten una equiparació laboral dels treballadors gitanos amb la resta de treballadors de l'Estat espanyol.   
c) Foment de les activitats que vagen encaminades a la conservació i el desenvolupament del patrimoni cultural   
del poble gitano, impulsant igualment les activitats dirigides a l?erradicació de l'analfabetisme i el subdesenvolupament cultural en què es troben actualment àmplies capes de la població gitana. Alhora, impulsarà la tasca d'assistència en tots els nivells de l'ensenyament, a fi que la població gitana assolesca un escaient coneixement de la resta de cultures vigents en l'àmbit de la Comunitat Valenciana.   
d) Estudi de les condicions d'habilitat i habitatges adequats a la problemàtica urbanística que contemple aquests trets específics i que permeten alhora als gitanos accedir a cotes de benestar i confort considerades com a irrenunciables per la resta de la població espanyola.   
e) Promoció d'una política sanitària i d'higiene que permeta l'eliminació dels focus d'infeccions quc caracteritzen alguns nuclis d'assentament de la població gitana i, per tant, l'elaboració i el control d'una política de medicina preventiva dirigida a l'erradicació de les malalties víriques, infecto-contagioses i hereditàries que afecten amb especial intensitat.   
Serà objecte d'una atenció especial la cura de la infància, elaborant un Pla Especial d'Higiene per combatre l'elevat índex de mortandat infantil i equiparar, aquest sector de la població gitana amb la resta de la població infantil de l'Estat espanyol.   
f) Promoció d'Institucions pròpies que convertesquen la població gitana en protagonista del propi destí.   
Article 3  
La Comissió per a l'Estudi, el Desenvolupament i la Promoció del Poble Gitano estarà formada per:   
President: Conseller de Sanitat, Seguretat Social i Treball, o Director General del seu Departament en qui delegue.   
Vocals: Director General de Salut, de la Conselleria de Sanitat, Seguretat Social i Treball. Director General de Treball de la Conselleria de Sanitat, Seguretat Social i Treball. Director General d'Assistència Sanitària, de la Conselleria de Sanitat, Seguretat Social i Treball. Director General de Cooperació i Col·locació, de la Conselleria de Sanitat, Seguretat Social i Treball. Director General de Serveis Socials, de la Conselleria de Sanitat, Seguretat Social i Treball. Director General d'Educació Bàsica i Ensenyaments Especials, de la Conselleria de Cultura, Educació i Ciència. Director General de Joventut i Esports, de la Conselleria de Cultura, Educació i Ciència. Director General d'Urbanisme, de la Conselleria d'Obres Públiques, Urbanisme i Transports. Director General d'Arquitectura i Habitatge, de la Conselleria d'Obres Públiques, Urbanisme i Transports. Director General d'Interior, de la Conselleria de Governació. Director General de Comerç i Consum, de la Conselleria d?Indústria, Comerç i Turisme. Cap del Servei D'Acció Social, de la Direcció General de Serveis Socials, de la Conselleria de Sanitat, Seguretat Social i Treball. que farà de Secretari de la Comissió. 10 representants, 3 per província, de les Associacions Gitanes legalment constituïdes, més un altre que actuarà de coordinador.   
La Secretaria Administrativa de la Comissió queda adscrita a la Direcció General de Serveis Socials, de la Conselleria de Sanitat, Seguretat Social i Treball, i serà exercida per un funcionari designat pel Conseller de Sanitat, Seguretat Social i Treball. Aquesta Comissió, a través de la Secretaria Administrativa, podrà encarregar els treballs previs d'elaboració de plans concrets a representants de les Conselleries susdites, sempre que es tracte de temes relacionats amb competències de Conselleries determinades.  
La Comissió podrà acordar, quan els afers a debat ho facen necessari, l'assistència de persones de prestigi reconegut per tal que l'assessoren. Aquestes persones tindran veu però no vot.   
Article 4  
La Comissió elevarà a la Conselleria de Sanitat, Seguretat Social i Treball les propostes i els acords que consideren oportuns, perquè siguen presentats als diferents organismes implicats i s'adopten les mesures escaients.   
DISPOSICIO ADICIONAL  
Queda facultada la Conselleria de Sanitat, Seguretat Social i Treball perquè desplegue el que disposa aquest Decret.   
DISPOSICIO FINAL  
Aquest Decret entrarà en vigor als 20 dies de ser publicat al Diari Oficial de la Generalitat Valenciana.   
DISPOSICIO DEROGATORIA  
Queda derogat el Decret de Consell de 20 de febrer de 1979, pel qual fou creat el Servei de Defensa i Desenvolupament de Poble Gitano, i totes les disposicions d'igual o inferior categoria que s'oposen al present Decret.   
València, a 14 de febrer de 1985.   
El President de la Generalitat,  
JOAN LERMA I BLASCO  
El Conseller de Sanitat, Seguretat Social i Treball,  
MIQUEL A. MILLANA I SANSATURIO


Còpia Permalink ELI